Мэдээллийн хуудас 2017 оны 04 дүгээр сарын 04

Мэдээллийн агуулга : **“ХЭРЭГЛЭГЧИЙН ЭРХИЙГ ХАМГААЛАХ БОДЛОГО, ХУУЛЬ ЭРХ ЗҮЙН ОРЧИНГ БОЛОВСРОНГУЙ БОЛГОХ НЬ” СУРГАЛТЫГ ЗОХИОН БАЙГУУЛЛАА**

Шударга өрсөлдөөн, хэрэглэгчийн төлөө газраас Монгол Улсад “Европын холбооны санхүүжилтээр хэрэгжиж буй “Монгол Улсын стандартчиллын тогтолцоог боловсронгуй болгоход дэмжлэг үзүүлэх нь” төслийн багтай хамтран “Хэрэглэгчийн эрхийг хамгаалах бодлого, хууль эрх зүйн орчинг боловсронгуй болгох нь” сэдэвт сургалтыг 2017 оны 3 дугаар сарын 30-31-ны өдрүүдэд зохион байгууллаа.

Тус сургалтанд 21 аймаг, нийслэл, 9 дүүргийн улсын байцаагчид, хэрэглэгчийн эрхийг хамгаалах орон нутгийн сүлжээ төрийн бус байгууллагуудын 100 гаруй төлөөлөгчид оролцлоо.

Сургалтын хүрээнд оролцогчид ШӨХТГ-аас хэрэглэгчийн эрхийг хамгаалах асуудлаар барьж буй бодлого, хэрэгжүүлж буй үйл ажиллагаа болон хэрэглэгчийн эрхийг хамгаалахад олон улсаас баримталж буй бодлогын талаар Европын холбооны төслийн зөвлөхүүдээс шинэ мэдээ мэдээллийг авч, санал бодлоо солилцсон байна.

Түүнчлэн орон нутаг дах Улсын байцаагч нарт ШӨХТГ-ын дарга Б.Лхагва үүрэг чиглэл өгч, Монгол Улсын Ерөнхийлөгчийн 2017 оны ээлжит сонгуулиар хэрхэн хяналт тавьж ажиллах талаар СЕХ-ны Мэдээлэл судалгаа арга зүйн хэлтсийн дарга Б.Оюумаа “Сонгуулийн сурталчилгаа” сэдвээр мэдээлэл хийлээ.

Холбогдох утас : 1800-1284, 51-263675

Хэрэглэгчийн эрхийг хамгаалах газар

ДАРГА Б.ЛХАГВА

Хянасан :

ХЭХГ-ын дарга Ц.ЛХАГВАСҮРЭН

Боловсруулсан :

ХЭХГ-ын мэргэжилтэн Д.МӨНХСОЛОНГО

Хүлээн авсан :

Хамтын ажиллагааны газар Э.БОЛОРТУЯА