** Баян-Өлгий аймгийн ЗДТГ-ын Хууль, эрх зүйн хэлтсийн дарга бөгөөд Шударга Өрсөлдөөн Хэрэглэгчийн төлөө газрын Баян-Өлгий аймаг дахь улсын байцаагч Өсерхан овогтой Хуралай**

**Шударга Өрсөлдөөн Хэрэглэгчийн төлөө газрын Баян-Өлгий аймаг дахь улсын байцаагчын 2017 оны нэгдүгээр улиралд хийж гүйцэтгэсэн ажлын товч мэдээ**

Өлгий хот 2017.04.04

Тус аймагт хэрэглэгчийн эрхийг хамгаалах чиглэлээр дараах ажил хийж хэрэгжүүлээд байна. Үүнд:

- Аймгийн засаг даргын 2017 -2020 оны үйл ажиллагааны мөрийн хөтөлбөрт Өрсөлдөөний тухай хууль  болон хэрэглэгчийн эрх ашгийг хамгаалах тухай хуулийн хэрэгжилтийг хангаж, хэрэглэгчийн эрх ашгийг зөрчиж байгаа аливаа хэлбэрийг тодорхойлон зөрчлийг арилгах арга хэмжээ авна гэсэн заалт тусгагдаж түүнийг хэрэгжүүлэх арга хэмжээг төлөвлөн ажиллаж байна.

-   Аймгийн Засан даргын Тамгын газрын Хууль эрх зүйн хэлтсийн дарга / Улсын байцаагч /-аар ахлуулсан орон тооны бус зөвлөлийг аймгийн Засаг даргын захирамжаар байгуулж,  хэрэглэгчийн эрх ашиг зөрчигдсөн талаар ирсэн гомдолд дүн шинжилгээ хийх, цаашид хэрхэн олон нийтэд хүрч ажиллах талаар хэлэлцэж үйл ажиллагааг нь идэвхжүүлэв.

-  Аймгийн иргэдээс  аймгийн төвт телевизийн сувгийг дангаараа дамжуулдаг “ЖСММ” БГБХ нөхөрлөлийн талаар ирүүлсэн хэрэглэгчийн эрхийг зөрчсөн  тухай гомдлыг шалгаж үзээд давамгай  байдалтай аж ахуйн нэгжээр тогтоолгохоор ШӨХТГазарт хүсэлт гаргав. Мөн хэрэглэгчдийн эрх ашгийг хангах зорилгоор DVB-T2 тоон хүлээн авагчийг худалдан авах чадваргүй иргэдийг мэдээлэлээр хангах үүднээс харилцаа холбооны 16 суваг буюу нэг багцыг сэргээн ажиллуулах ажлыг шийдвэрлүүлэхээр Харилцаа холбоо зохицуулах хорооны Радио давтамж, зохицуулалт хяналтын албанд хандаад байна.

- Өлгий сумын 5 дугаар багийн “Орда” сууц өмчлөгчдийн холбооны тэргүүлэгчдээс халаалтын үнийн талаар гомдол ирсэн бөгөөд гомдол нь Эрчим хүчний тухай хуулийн дагуу тусгай зөвшөөрөл эзэмшигчдийн тариф, хэрэглэгчийн үнийг батлах асуудал Эрчим хүчний зохицуулах хорооны бүрэн эрхэд хамаарах тул харьяалалын дагуу аймгийн Эрчим хүчний зохицуулах зөвлөлд шилжүүлэв.

-Тус аймгийн ЗДТГ-ын Хууль, эрх зүйн хэлтсээс “Хэрэглэгчдийн эрх ашгийг хамгаалах өдөр”-т тохиолдуулан  Хэрэглэгчийн эрхийг хамгаалах тухай хууль, Зар сурталчилгааны тухай хуулиудыг олон нийтийн радиогоор 2 удаа, Орон нутгийн  “Дербес”, “Наз”, “Саян” телевизүүдээр 3 удаа ярилцлага өгч, ард иргэдийг мэдээлэлээр хангав.

---------------оОо-------------------